**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.453/16(prot. Nr.16, 29.§) |

Par lietošanas tiesību aprobežojumu

zemesgabaliem Grīzupes ielā 89A,

Liepājā un Ceriņu ielā 2, Liepājā

SIA "LIEPĀJAS ENERĢIJA" projektē jaunus siltumtrases pieslēgumus un jaunu šķeldas katlu māju kompleksu Slimnīcas ielā 2, Liepājā. Tā ietvaros tiek izstrādāts projekts "Siltumtrases pieslēguma izbūve - no Grīzupes iela 89 līdz Slimnīcas iela 2 īpašumam; no Slimnīcas iela 2 īpašuma līdz Slimnīcas 25 (Liepājas reģionālās slimnīcas katlu mājai)". Projektējamā siltumtrase šķērsos pašvaldībai piederošos nekustamos īpašumus Grīzupes ielā 89A un Ceriņu ielā 2, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 pantu un 24.panta 12 daļu, Ministru kabineta 2006.gada 25.jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot SIA "LIEPĀJAS ENERĢIJA" 2022.gada 28.novembra vēstuli Nr.01.12/479 "Par siltumtrases aizsargjoslām - Grīzupes iela 89a, Liepājā (kadastra Nr.17000150023), Ceriņu iela 2, Liepājā (kadastra Nr.17000160128)" un Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka SIA "LIEPĀJAS ENERĢIJA" (vienotais reģistrācijas Nr.42103035386; juridiskā adrese: Ludviķa iela 15, Liepāja) tiek noteikts lietošanas tiesību aprobežojums:

1.1. Liepājas valstspilsētas pašvaldības nekustamajam īpašumam (1.pielikums) - zemesgabalam Grīzupes ielā 89A, Liepāja (kadastra Nr.1700 1700 015 0023) aptuveni 375 kv.m platībā (zemesgabala platība var tikt precizēta pēc projekta apstiprināšanas) - jaunas siltumtrases trasējuma izbūvei, ekspluatācijai, rekonstrukcijai un attīstībai;

1.2. Liepājas valstspilsētas pašvaldības nekustamajam īpašumam (2.pielikums) - zemesgabalam Ceriņu ielā 2, Liepāja (kadastra Nr.1700 016 0128) aptuveni 153 kv.m platībā (zemesgabala platība var tikt precizēta pēc projekta apstiprināšanas) - jaunas siltumtrases trasējuma izbūvei, ekspluatācijai, rekonstrukcijai un attīstībai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā noslēgt līgumu ar SIA "LIEPĀJAS ENERĢIJA" par lēmuma 1.punktā minēto lietošanas tiesību aprobežojumu, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, SIA "LIEPĀJAS ENERĢIJA" |